 Siyaasi Ismaaciil Maxamuud Hurre Buubaa, oo wareysi gaar ah siiyey Wargeyska Geeska Afrika ayaa sidoo kale Golaha Guurtida ugu baaqay in aanay waxba ku darin wakhtiga todoba bilood ah ee lagu heshiiyey, waxaanu ugu horeyn isagoo baaqa Beesha Caalamka ka hadlaya uu yidhiSideedaba Siyaasada Wadan walba, guddaha ayey ka unkataa, oo Wadanka ayaa iska leh, waxaana ka sax ah waxaas baa lagu heshiiyey, laakiin wey ku saxsan yihiin Beesha Caalamku ina yidhaahdan Dimuqraadiyadiinu khatar bay ku jirtaa, waayo Barlamaankiini wey iska fadhiyaan, oo toban sanno iyo wax ka badan bay fadhiyaan, Guurtiduna intaas in ka badan, Madaxweynaha hore ayaad ugu kordhiseen, imikana waad u kordhinaysaan, arimahaas oo jira oo lagu dhaleecayo Somaliland inay aad iyo aad uga habsaantay inay ilaaliso Dimuqraadiyada, laakiin arintani waa arin Qaran oo timid, oo la isla arkay, dana loo wada arkay, sidaas ayeyna ku dambaynaysaa, Siyaasada ayaana sidaas ah. 